אשתך - ז': בר' יב , יח , יט; יז , טו , יט; יט , טו; כו , ט; עמ' ז , יז.
אשתך - ז'.
מלת הגדת - מבעלי הנוני"ן.
ויקרא פרעה לאברם - יתכן , כי בבא הנגעים פתאם עליו ועל ביתו בעת אשר לוקחה שרה אל ביתו , הרהר בדעתו לאמר: מה זאת עשה אלהים לנו (ע"פ בר' מב , כח) , ושאל אותה והגידה כי אשתו היא , ולכן קרא לאברהם והאשים אותו. או כאשר אמרו רבותינו (ב"ר מא , ב) , שלקה בראתן , שהתשמיש קשה לו , וחשש כי שמא אשתו היא , ואמר לו בספק מה זאת עשית לי , להוציא מפיו האמת; כי אם היתה אחותו היה אומר 'אמנם אחותי היא' , ואמר ועתה הנה אשתך קח ולך , לראות מה ידבר ומה ישיב על תוכחתו; ואברם שתק ממנו ולא השיב אותו דבר מרב פחדו , אז הבין פרעה כי היא אשתו כאשר חשב , וצוה עליו אנשים לשלחם (ראה להלן , כ). וטעם ואקח אותה לי לאשה - שהיה רצונו שתהיה זאת אשתו המולכת , ולא תהיה פילגש לו. והזכיר זה , בעבור שיודה לו אם היא אחותו , כאשר פרשתי.
ויקרא - מבואר הוא.
והנה כאשר ראה פרעה זה הענין , הרגיש שזה בא לו על דבר שרי אשת אברם , ושאל את פיה והגידה לו האמת , ואז קרא פרעה לאברם , וגנה אותו על אמרו שהיא אחותו , והֵשִיבָהּ לו , לדעתו כי היא אשתו.